### 10.    Ansøgning om tilskud og kommunegaranti - Røsnæshallen (Orientering om borgmesterbeslutning)

**Åbent**

Sagsnr.: 326-2020-622          J.nr.: 04.04.00           Dokumentnr.:
326-2020-160545

**Sagstype**

Beslutning.

**Resume og sagens baggrund**

Den selvejende institution Røsnæshallen har store problemer
med et utæt tag med store driftsudgifter til reparationer til følge, hvorfor
taget nu ønskes udskiftet til et nyt. Anlægsudgiften til et nyt tag skønnes
ifølge bestyrelsen for Røsnæshallen til ca. 1,0 - 1,2 mio. kr. Herudover
oplyser bestyrelsen, at hallens vinduer og døre mod vest (dvs. mod banerne) er
meget utætte, og ønskes udskiftet i den udstrækning, at der måtte være plads i
det skønnede anlægsbudget på i alt 1,2 mio. kr.

Tim Andresen har selv opsparet 400.000 kr. til projektet og
bestyrelsen for Røsnæshallen søger nu om hjælp til resten af finansieringen som
forslag a) subsidiært forslag b), *således:*

a)
Driftstilskud fra kommunen på 400.000 kr. + kommunegaranti for lån i
[adresse] på 400.000 kr.

*subsidiært*

b)
[adresse] for lån i [adresse] på 800.000 kr.

Lovhjemmel: Åge Vestergaard og Kommunalfuldmagten.

**Indstillinger**

Direktøren indstiller, at der stilles kommunegaranti for lån
i [adresse] på 800.000 kr.

**Behandling**

Økonomiudvalget, Kommunalbestyrelsen.

**Sagsfremstilling**

Taget er ifølge bestyrelsen meget dårligt, og der har de
seneste år været udgifter til ”akutte” reparationer på 2.276 kr. i 2017, 4.646
kr. i 2018 og 30.667 kr. i 2019. Et stigende beløb, som i stedet vil kunne
bruges på et nyt tag. Der er også frygt for råd og svamp, da de underliggende
tagkassetter hyppigt holdes våde. Herudover er risikoen for, at brugerne også
kommer til skade, hvis ikke lige personalet eller brugerne opdager en eller
flere ”vandpytter” på gulvet.

Tim Andresen har indhentet vejledende låneberegninger fra
[adresse] på 400.000 kr. og 800.000 kr. Begge som 25-årige lån med fast
rente på 0,55 % og en årlig ydelse på henholdsvis 17.136 kr. og 34.272 kr. – Af
det fremsendte budget fremgår det, at der forventes en besparelse på
”ejendommens drift og vedligeholdelse”.

Tim Andresen har pr. nuværende et lån hos Kommune-Kredit med
kommunegaranti på oprindeligt 1.450.830,64 kr., hvor restgælden pr. 31-12-2019
udgør 861.199,67 kr. Lånet, som afvikles med en årlig ydelse på 112.560 kr.,
forventes færdigbetalt pr. 30-12-2027.

Herudover oplyser bestyrelsen, at de indenfor en årrække på
ca. 10 år forventer et renoveringsbehov til følgende projekter:

·
Udskiftning af vinduer og døre mod vest (dvs. mod banerne),
såfremt der ikke er plads i det nuværende anlægsbudget sammen med taget.
Vinduerne er utætte med dårlig isolering.

·
Udskiftning af vinduer mod syd (dvs. mod parkeringspladsen).
Vinduerne er fra hallens opførelse i 1969 og må forventes udskiftet indenfor de
kommende 10 år.

·
[adresse] i de 6 omklædningsrum er udført i gamle rør,
som løbende medfører tæringsproblemer og må udskiftes.  Udskiftning til nye rør
er foretaget i et rum, et er pt. under udskiftning, hvilket beløber sig til
mellem 100.000 kr. – 125.000 kr. Der resterer herefter 4 rum. Disse dækkes af
forsikringen, men da hallen er over 50 år gammel, er der store fradrag og
selvrisici i dækningen.

Kultur- og Fritidsudvalget er blevet orienteret om
nærværende ansøgning på deres møde den 3. marts 2020, idet der er sammenhæng
til andre sager om garanti for lån i [adresse] vedrørende selvejende
haller. Udvalget har ingen bemærkninger.

**Økonomiske konsekvenser**

Kommunegarantien påvirker den kommunale låneramme, så
beløbet enten skal dækkes af en ubenyttet låneramme, eller der skal ske
deponering. Hvis det besluttes at give et tilskud på 400.000 kr., skal der
gives en tillægsbevilling hertil, som finansieres af likvide midler.

**Økonomiudvalgets møde den 17. marts 2020:**

Anbefales.

Økonomiudvalget tiltræder, at borgmesteren jfr. sagens
indstilling efterfølgende træffer en formandsbeslutning jfr. den kommunale
styrelseslovs §31, stk. 1. Kommunalbestyrelsen orienteres på næste møde.

**Administrativ bemærkning 25. marts 2020:**

Borgmesteren har med baggrund i Økonomiudvalgets beslutning
den 17. marts 2020 godkendt sagens indstillingen som formandsbeslutning jfr.
den kommunale styrelseslov § 31, stk. 1, hvilket Kommunalbestyrelsen herved
orienteres om.

Sanne Bach er vedhæftet som bilag.

**Bilag**

|  |  |
| --- | --- |
| Borgmestergodkendelse jf. § 31 - Røsnæshallen | 326-2020-160557 |